DA Den Europæiske Unions Tidende C 203/9

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter og om ændring af forordning (EF) nr. 70/2001

(2008/C 203/06)

Sag nr.: XA 179/08

Medlemsstat: Republikken Slovenien

Region: Območje občine Dobrova – Polhov Gradec

Støtteordningens benævnelse eller navnet på den virksomhed, der modtager en individuel støtte: Programi razvoja podeželja v občini Dobrova – Polhov Gradec 2008–2013

Retsgrundlag: Pravilnik o ukrepih za razvoj podeželja na območju Občine Dobrova – Polhov Gradec od leta 2008 do leta 2013 (2. poglavje) Uradni list RS, 25/2008 z dne 14.3.2008

Forventede årlige udgifter til ordningen eller det samlede individuelle støttebeløb, der ydes til virksomheden: De gennemsnitlige årlige omkostninger i perioden 2008-2013 beløber sig til 64 000 EUR.

Det samlede støttebeløb i 2008-2013 andrager 386 000 EUR

Maksimal støtteintensitet: Støtteintensiteten for de nedenstående foranstaltninger er i overensstemmelse med forordning (EF) nr. 1857/2006. Der tages også hensyn til reglerne for de øvre støttegrænser.

op til 40 % af de støtteberettigede omkostninger i ugunstigt stillede områder og op til 30 % i andre områder

op til 50 % af de støtteberettigede omkostninger til investeringer med henblik på primærproduktion i ugunstigt stillede områder eller op til 40 % i andre områder, hvis investeringerne foretages af unge landbrugere senest fem år efter etablering af bedriften.

Støtten er bestemt til investeringer i renovering af landbrugsanlæg og indkøb af udstyr og landbrugsmaskiner til fremstilling af landbrugsprodukter, til investeringer i varige afgrøder og græsarealer, landbrugsmæssige forbedringer og private infrastrukturer på bedriften.

op til 60 % af de støtteberettigede omkostninger til investeringer i uproduktive kulturværdier i ugunstigt stillede områder (eller op til 50 % i andre områder)

op til 60 % af de støtteberettigede omkostninger til investeringer i bevarelse af kulturværdier i form af bygninger til landbrugsproduktion i ugunstigt stillede områder (eller op til 50 % i andre områder), forudsat at investeringen ikke indebærer forøgelse af bedriftens produktionskapacitet

op til 60 % af de støtteberettigede omkostninger i ugunstigt stillede områder eller op til 50 % i andre områder i forbindelse med investeringer med anvendelse af traditionelle materialer.

op til 100 % af omkostningerne til undervisning og uddannelse af landbrugere, konsulenttjenester, afholdelse af fora, konkurrencer, udstillinger og messer og til publikationer, i form af subventionerede tjenesteydelser. Støtten omfatter ikke direkte betalinger til producenter

Gennemførelsesdato: Maj 2008 (støtten ydes først efter offentliggørelse af de kortfattede oplysninger på Europa-Kommissionens websted)

Ordningens eller den individuelle støttes varighed: Indtil 31.12.2013

Målet med støtten: Støtte til SMV

Henvisning til artikler i forordning (EF) nr. 1857/2006 og støtteberettigede omkostninger: Kapitel II i forslaget til »Pravilnik o ukrepih za razvoj podeželja na območju Občine Dobrova — Polhov Gradec od leta 2008 do leta 2013« omfatter foranstaltninger, der udgør statsstøtte i medfør af følgende artikler i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3):

artikel 4: Investeringer i landbrugsbedrifter

artikel 5: Bevarelse af traditionelle landskaber og bygninger

artikel 15: Teknisk bistand i landbrugssektoren

Berørt(e) sektor(er): Landbrug

Den støttetildelende myndigheds navn og adresse:

Občina Dobrova – Polhov Gradec Ulica Vladimirja Dolničarja 2 SLO-1356 Dobrova

Websted: http://www.uradni-list.si/1/content?id=85468

Andre oplysninger: Ved foranstaltningen »bevarelse af traditionelle landskaber og bygninger« anvender kommunen samme støtteintensitet, uanset investeringsart eller materialebrug, hvilket er i overensstemmelse med artikel 5 i forordning (EF) nr. 1857/2006.

Kommunens regler opfylder de krav i forordning (EF) nr. 1857/2006, der vedrører foranstaltninger, der skal træffes af kommunen, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten).

Med ikrafttrædelsen af denne støtteordning ophæves støtteordning XA 153/07

Mateja TAVČAR

v.d. tajnika občine

Sag nr.: XA 181/08

Medlemsstat: Cypern

Region: —

Støtteordningens betegnelse eller navnet på den virksomhed, der modtager en individuel støtte: Αποζημιώσεις/ενίσχυση χοιροτρόφων για την απώλεια εισοδήματος που προκύπτει από τους κτηνιατρικούς περιορισμούς που έχουν τεθεί λόγω αφθώδους πυρετού

Retsgrundlag: Απόφαση Υπουργικού Συμβουλίου με ημερομηνία 2 Απριλίου 2008

Forventede årlige udgifter til ordningen eller det samlede individuelle støttebeløb, der ydes til virksomheden: Årsbudgettet for 2008 er på 6 286 980 EUR

Maksimal støtteintensitet: Støtteintensiteten er på 100 % med et maksimumsbeløb pr. svineavler på 136 688,12 EUR

Gennemførelsesdato: April 2008

Ordningens eller den individuelle støttes varighed: Indtil 30.4.2008

Formålet med støtten: Den anmeldte foranstaltning har til formål at yde kompensation for tab af indkomst til svineavlere, der er ramt af restriktive foranstaltninger, som myndighederne har truffet, efter at fællesskabslaboratoriet har opdaget tilfælde af mund-og-klovesyge i Cypern. Se også Kommissionens beslutning 2007/718/EF af 6. november 2007 om visse beskyttelsesforanstaltninger mod mund- og klovesyge i Cypern (EUT L 289 af 7.11.2007, s. 45). Konkret indebar disse foranstaltninger bl.a. et forbud mod eksport af svin, svinekød, svinesperm og andre kødprodukter. Resultatet var, at dyrenes vægt, og navnlig deres tæthed, steg, hvilket bevirkede, at de vantrivedes. For at råde bod på situationen måtte et antal overvægtige dyr fjernes med det samme, og der måtte ydes støtte til avlerne som kompensation for de deraf følgende indkomsttab.

Foranstaltningen bygger på artikel 10 i forordning (EF) nr. 1857/2006, som hjemler op til 100 % støtte til kompensation for indkomsttab, der skyldes karantæneforpligtelser

Berørt(e) sektor(er): Husdyrproduktion (svineavl)

Den støttetildelende myndigheds navn og adresse:

Υπουργείο Γεωργίας, Φυσικών Πόρων και Περιβάλλοντος Λεωφόρος Λουκή Ακρίτα CY-1411 Λευκωσία, Κύπρος

Websted: www.moa.gov.cy

Andre oplysninger: Denne foranstaltning udgør en ændring af støtteordning ΧΑ 114/08 med benævnelsen: Kompensation/støtte til husdyravlere for indkomsttab forårsaget af veterinærrestriktioner pålagt på grund af mund- og klovesyge (fristforlængelse) med henblik på at øge budgettet på basis af reviderede tal, inkludere moms i de støtteberettigede udgifter og give mulighed for godkendelse af ansøgninger indtil den 30. april 2008 i stedet for den 31. marts 2008

Sag nr.: XA 182/08

Medlemsstat: Irland

Region: Medlemsstaten i sin helhed

Støtteordningens benævnelse eller navnet på den virksomhed, der modtager en individuel støtte: Teagasc — Education and Training for Young Entrants and Adult Farmers. Teagasc is a non-profit making public body, its funding is provided mainly from National exchequer sources

Retsgrundlag: National Development Plan (NDP) 2007-2013 and Agriculture (Research, Training and Advice) Act, 1988 under which Teagasc was established

Forventede årlige udgifter til ordningen eller det samlede individuelle støttebeløb, der ydes til virksomheden: Der ydes et vejledende beløb på gennemsnitligt 12 mio. EUR om året indtil den 31. december 2013

Maksimal støtteintensitet: Støtteintensiteten er som fastsat i artikel 15 i forordning (EF) nr. 1857/2006

Gennemførelsesdato: Ordningen træder i kraft på den dato, hvor registreringsnummeret offentliggøres på webstedet for Europa-Kommissionens Generaldirektorat for Landbrug og Udvikling af Landdistrikter

Ordningens eller den individuelle støttes varighed: Samme varighed som NDP (den nationale udviklingsplan), dvs. indtil den 31. december 2013

Støttens formål: Uddannelse af unge med interesse for en karriere i landbruget, fødevareindustrien eller den relaterede servicesektor og uddannelse af etablerede landbrugere med henblik på at gøre bedrifterne mere lønsomme og bæredygtige.

Støtten ydes i overensstemmelse med artikel 15 i forordning (EF) nr. 1857/2006:

Teknisk bistand i landbrugssektoren

Berørt(e) sektor(er): Alle typer primærproducenter i landbruget

Den støttetildelende myndigheds navn og adresse:

Teagasc — The Agriculture & Food Development Authority, Oak Park Carlow Ireland

Websted: http://www.teagasc.ie/training/index.htm

Webstedet indeholder detaljerede oplysninger om de uddannelsesforanstaltninger, der udbydes af Teagasc til unge med interesse for landbruget og etablerede landbrugere

Sag nr.: XA 183/08

Medlemsstat: Irland

Region: Medlemsstaten i sin helhed

Støtteordningens benævnelse eller navnet på den virksomhed, der modtager en individuel støtte: Teagasc Advisory Service. Teagasc is a non-profit making public body, its funding is provided mainly from National exchequer sources

Retsgrundlag: National Development Plan (NDP) 2007-2013 and the Agriculture (Research, Training and Advice) Act, 1988 under which Teagasc was established

Forventede årlige udgifter til ordningen eller det samlede individuelle støttebeløb, der ydes til virksomheden: Der ydes et vejledende beløb på gennemsnitligt 43 mio. EUR om året indtil den 31. december 2013

Maksimal støtteintensitet: Støtteintensiteten er som fastsat i artikel 15 i forordning (EF) nr. 1857/2006

Gennemførelsesdato: Ordningen træder i kraft på den dato, hvor registreringsnummeret offentliggøres på webstedet for Europa-Kommissionens Generaldirektorat for Landbrug og Udvikling af Landdistrikter

Ordningens eller den individuelle støttes varighed: Samme varighed som NDP (den nationale udviklingsplan), dvs. indtil den 31. december 2013

Støttens formål: Ydelse af konsulenttjenester rettet mod landbrugere såvel som det stigende antal landbrugsfamilier, der har behov for at supplere deres indtægter enten ved hjælp af et mere effektivt landbrug eller ved hjælp af supplerende landbrugsbaserede alternativer. Tjenesterne kommer også til at afspejle de skiftende forhold, som landbrugerne står over for, især hvad angår produktkvalitet, miljøet og behovet for større effektivitet og konkurrenceevne på bedriftsniveau.

Tjenesterne har til formål, at:

Støtten ydes i overensstemmelse med artikel 15 i forordning (EF) nr. 1857/2006:

Teknisk bistand i landbrugssektoren

Berørt(e) sektor(er): Alle typer primærproducenter i landbruget

Den støttetildelende myndigheds navn og adresse:

Teagasc — The Agriculture & Food Development Authority Oak Park Carlow Ireland

Websted: http://www.teagasc.ie/advisory/index.htm

Webstedet indeholder detaljerede oplysninger om de konsulenttjenester, som Teasc tilbyder